Brief Stories of Ghosts and Ciiniiiitg. 429 



A lohe na haole, lalau laua i ka pauku laau, a alualu mai la e hahau. la wa, 

 haalele na kanaka i ke kaula, a holo aku la no ka makau, a hiki i Kohala, me ka haalele 

 loa i ke kaula. A lilo aku la i ka haole. 



NO HANAAUMOE. 



No Oahu nei o Hanaaumoe, he wahi akua malimali o Hanaaumoe. O kana hana ke 

 kiai i na lae kahakai a pau loa, no na waa holo mai i Oahu nei. la ia e kiai ana, holo 

 mai la o Kahaookamoku he 'Hi no Kauai mai, me kona mau waa he lehulehu loa, a me 

 na kanaka he nui loa. A hiki lakou ma waho o Mamala. I laila o Hanaaumoe e kiai 

 ana. Kahea aku la ia: "E holo ana i hea ko oukou mau waa." Olelo mai o Holoholo- 

 pinaau, he kilo ia, a he kuhikuhi puu one. "E holo ana makou i Hawaii i ka makaikai." 

 I aku o Hanaaumoe : "Mai holo i Hawaii, he moku akua ia. 



Akua Hawaii. Akua ia Kanikaa. 

 Akua Maui. Akua ia Kaahualii. 

 Akua Lanai. Akua ia Pahulu. 

 Akua Molokai. Akua ia Kahiole. 



"Eia no ka moku akua ole la o Oahu nei. O ka moku o Halalii. E pae he ai no o 

 uka, he hale no, he wai auau no, he mau wahine no. Elua, ekolu a oukou a na hoewaa, 

 elima wahine a ke 'Hi o oukou a Kahaookamoku. Nolaila, e pae i uka. Ae mai la ke 'Hi 

 o Kahaookamoku, a pae iho la lakou." 



NO HALALII. 



He alii o Halalii no Oahvi nei i loko o ia wa, he 'kua nae, a he 'kua wale no ka- 

 naka e noho ana ia wa. A he 'kua hoi o Hanaaumoe, nolaila, aohe kanaka ola ke pae mai 

 ianei, pau i ka ai ia e Halalii ma. Nolaila, i noho ai o Hanaaumoe ma na Lae kahakai 

 a pau o Oahu nei, e nana i kanaka ai na lakou. 



Ma keia pae ana, kau na waa. Komo aku la lakou i loko o ka halau o ke 'kua, a 

 waiho a olulo iho la no ka luhi i ka holo ana mai. Me ko lakou manao no nae i na mea 

 a Hanaaumoe i olelo aku ai. 



A ahiahi poeleele, hiki ana o Hanaaumoe a kahea mai la. E ! 



Halahalakau e ! 

 Halahalakau e ! 

 Ua moe oukou ? 



I aku o Kaneopa. (He wahi oopa 'a.) Aole makou i moe, ke kali aku nei makou 



